Making Movies

Making Movies er det tredje studioalbumet til det britiske rockebandet Dire Straits. Det kom ut 17. oktober 1980 på Vertigo Records internasjonalt og på Warner Bros. Records i USA. «Romeo and Juliet» vart gjeven ut som singel frå albumet og nådde åttandeplassen på UK Singles Chart, den britiske singellista. Albumet nådde førsteplassen i Italia og Noreg, 19. plassen i USA og fjerdeplassen i Storbritannia. Making Movies selde til platina i USA, og dobbel-platina i Storbritannia. 

Bakgrunn
Etter Communiqué-turneen var over 21. desember 1979 i London, brukte Mark Knopfler første halvdelen av 1980 til å skrive songar for det neste albumet til Dire Straits. Han kontakta Jimmy Iovine etter å ha høyrt produksjonen hans på songen «Because the Night» av Patti Smith—ein song ho hadde skrive i lag med Bruce Springsteen. Iovine, som òg hadde arbeidd med Springsteen på Born to Run og Darkness on the Edge of Town, henta inn klaverspelaren Roy Bittan frå E Street Band for innspelinga av Making Movies. Utan Bittan hadde det ikkje vore mogeleg å oppnå «den filmaktige krafta og dei stemningsskapande landskapa».

Recording
Making Movies vart spelt inn i Power Station i New York frå 20. juni til 25. august 1980. Jimmy Iovine og Mark Knopfler prpoduserte albumet.

David Knopfler forlét Dire Straits i august 1980 under innspelinga av albumet. Gitararbeidet hans for albumet var nesten ferdig, men vart spelt inn på ny av broren. David er med på videoar av «Solid Rock» og «Les Boys» på konsertar med bandet, men desse konsertane vart haldne før innspelinga. 

Fire innspelingar vart ikkje nytta på albumet: «Making Movies», «Suicide Towers», «Twisting by the Pool» og «Sucker for Punishment». «Making Movies» og «Suicide Towers» finst på piratkopialbum. «Twisting by the Pool» vart gjeve ut på EP-plata ExtendedancEPlay den 10. januar 1983. Tittelen på albumet er henta frå den unytta songen, men er òg ei linje frå songen «Skateaway».

Utgjeving
Making Movies kom ut 17. oktober 1980 på LP og kassett. Den originale CD-versjonen kom ut i 1984. Albumet vart mastra og gjeve ut på CD i lag med resten av Dire Straits-katalogen i 1996 internasjoanlt og i 2000 i USA.

Platemeldingar

I meldinga si for AllMusic gav Stephen Thomas Erlewine albumet fire og ei halv av fem stjerner, og skreiv at Making Movies «er av det beste bandet laga».

I meldinga si for Rolling Stone gav David Fricke albumet fire av fem stjerner og skreiv: 

Rolling Stone rangerte Making Movies på 52. plass på lista si over dei 100 beste albuma frå 1980-åra. Albumet var det mestseljande albumet i Italia i 1981 med ein million selde eksemplar, og i Europa totalt 3,8 millionar eksemplar. 

Innhald

 Medverkande 
Dire Straits
 Mark Knopfler – vokal, gitar
 John Illsley – bass, vokal
 Pick Withers – trommer, vokal

Andre musikarar
 Roy Bittan – klaverinstrument
 Sid McGinnis – gitar (ikkje oppført)

Produksjon
 Jimmy Iovine – produsent
 Mark Knopfler – produsent
 Shelly Yakus – lydteknikar
 Jeff Hendrickson – assisterande lydteknikar
 Jon Mathias – assisterande lydteknikar
 Greg Calbi – mastering
 Neil Terk – plateomslag
 Brian Griffin – fotografi
 Bob Ludwig – remastering

 Lister og salstrofé 
 Album 
Albumet låg i alt 252 veker inne på UK Album Chart. I Australia var Making Movies det femte bestseljande albumet i 1981. 

 Liste (1980–81) Plassering Australia 6 Austerrike 15 Italia 1 Noreg 1 Sverige 4 UK Album Chart 4 US Billboard 200 19

 Singlar 
 År Song Hot 100 Hot Rock Tracks UK 1981 «Romeo and Juliet» – – 8 1981 «Expresso Love" – 39 – 1981 «Skateaway" 58 – 37 1981 «Tunnel of Love» – – 54 1981 «Solid Rock" – 56 –

Salstrofé

| align="left"| Frankrike (SNEP)
| align="left"| gull (1981)
|
|-
| align="left"| Tyskland (BVMI)
| align="left"| gull (1981)
|
|-
| align="left"| Storbritannia (BPI)
| align="left"| 2× platina (5. august 1985)
|
|-
| align="left"| USA (RIAA)
| align="left"| platina (30. juli 2001)
|

Kjelder
Denne artikkelen bygger på «Making Movies» frå ,  den 19. oktober 2014. 
 oppgav desse kjeldene:

Bakgrunnsstoff
Making Movies på Mark Knopfler si offisielle nettside

Kategori:Musikkalbum frå 1980
Kategori:Album produserte av Jimmy Iovine
Kategori:Album produserte av Mark Knopfler
Kategori:Dire Straits-album
Kategori:Vertigo Records-album
Kategori:Warner Bros. Records-album
Kategori:Engelskspråklege album
Kategori:Nummer-ein-album i Italia